Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: A középtávú terv keretében — az R. elõírásainak megfelelõen, a 164/2001. (IX. 14.) Korm. rendeletben foglalt
Paragraph Index: 731

c) A minõségbiztosítás elve Az éves tervekben szereplõ programokkal szemben — programminõsítési eljáráshoz kötve — szakmai-minõségi követelményeket kell támasztani, s érvényesülésüket ellenõrizni kell. A továbbképzések minõségbiztosításának további javítása érdekében ki kell dolgozni és alkalmazni kell a „fogyasztói” elégedettség mérésének módszertanát, meg kell határozni a közigazgatási továbbképzésben közremûködõ oktatókkal, trénerekkel, vizsgáztatókkal szembeni követelmény- és kiválasztási rendszert, biztosítani kell az oktatók folyamatos szakmai és pedagógiai továbbképzését, ki kell alakítani a továbbképzési programok továbbfejlesztésének módszereit. A minõségbiztosítás során követelmény, hogy a közigazgatási továbbképzések során — többségében — a gyakorlatban alkalmazható ismeretek átadása történjen meg a köztisztviselõk számára.

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes